حەمزە رزیکی وەرپرس راگەیانن فەرمانگەگە ئەرا ئاژانس شەفەق نیوز وت: کەسیگ لە تەمەن ٢١ ساڵان شەوەکی ئمڕوو لەوەر زەخمەیلی گیانی لەدەسدا، و دیاری کرد کە ئاست سزیان فرەیان رەسێدە ٤٠ تا ٩٠ لەسەد.
لە هەولێر کادرەیل تەندروسی ئەرا ئاژانس شەفەق نیوز وتن: زیاتر لە ٤٠ کەس لە زەخمدارەیل رویداو ئاگر ناو هۆڵ سویرەگە لە حەمدانیە رەسینە خەسەخانەی فریاکەفتن لە شارەگە.
یەکیگ لە زەخمدارەیل رویداوەگە ئەرا ئاژانس شەفەق نیوز وت: لەناو هۆڵەگە بویمن، و نووڕیمنە قەواسەگە ئاگر گرێد، و نەزانستیمن چوین ئاگر هیز گرد، وەتیش: وەماوەی ٥ خولەک گشت هۆڵەگە گوڵپە کرد.
وتیش: ژنەگەم و ئاست ٧٥ لەسەد سزیا، و هەمیش دویەتەگەم و خوەشکەم، و نیەزانم داڵگم چە وەسەری هات کە وەگەردم بوی.
